ທະຫານ ເນໂຕ້ ຄົນ​ນຶ່ງ​ ເສຍຊີວິດ ໃນການໂຈມຕີ ສະລະຊີບ ຢູ່ ອັຟການິສຖານ
ອົງການເນໂຕ້ ກ່າວວ່າ ທະຫານຂອງຕົນຄົນ​ນຶ່ງ​ ເສຍຊີວິດ ໃນການ​ໂຈ​ມຕີ​ສະລະ​ຊີບ​ ຂອງ​ພວກ​ກະບົດ ​ທີ່​ຄ້າຍ ປະຕິບັດງານຮ່ວມ ໃນພາກຕາເວັນອອກ ອັຟກາ​ນິສຖານ
ຢູ່ອັຟການິສຖານ ກອງກໍາລັງໃຫ້ຄວາມຊ່ວຍເຫຼືອດ້ານຄວາມ ໝັ້ນຄົງນາໆຊາດ ຂອງອົງການ NATO ກ່າວວ່າ ສະມາຊິກ ຂອງຕົນຄົນນຶ່ງ ໄດ້ເສຍຊີວິດ ຫລັງຈາກການໂຈມຕີ ດ້ວຍລະ ເບີດສະລະຊີບຂອງພວກກະບົດທີ່ຄ້າຍປະຕິບັດງານຮ່ວມລະ ຫວ່າງອົງການ NATO ແລະອັຟການິສຖານໃນແຂວງ Nan- garhar ທາງພາກຕາເວັນອອກຂອງ ອັຟການິສຖານ ອົງການ NATO ບໍ່ໄດ້ແຈ້ງໃຫ້ຊາບ ກ່ຽວກັບສັນຊາດຂອງສະ ມາຊິກຄົນດັ່ງກ່າວ ບັນດາເຈົ້າໜ້າທີ່ກ່າວວ່າ ນອກນັ້ນແລ້ວ ພວກກະບົດຫ້າຄົນ ຍັງໄດ້ຖືກສັງຫານ ໃນວັນເສົາມື້ນີ້ ເວລາເຂົາເຈົ້າພະຍາຍາມບຸກໂຈມຕີ ຄ້າຍທະຫານຢູ່ທີ່ເມືອງ Ghani Khail ໃນແຂວງ Nangarhar ຫລັງຈາກໄດ້ມີການໂຈມຕີໂດຍລະເບີດສະ ລະຊີບ ພວກທາລິບານ ໄດ້ອ້າງເອົາຄວາມຮັບຜິດຊອບ ໃນການໂຈມຕີດັ່ງກ່າວ ພວກຫົວຮຸນແຮງທາລິບານໃນອັຟການິສຖານໄດ້ເພີ້ມທະວີການໂຈມຕີຢ່າງໜັກຫວ່າງມໍ່ໆມານີ້ເພື່ອຢຶດຄືນເອົາພື້ນທີ່ໃນຂະນະທີ່ກໍາລັງນາໆຊາດຕຽມຖອນອອກໄປໃນທ້າຍປີ 2014